Az irreguláris migránsok feltartóztatására rendszerint a vonalnál történő ellenőrzések során vagy a repülőtereken kerül sor, amikor e személyek megkísérlik elhagyni Ciprus területét. Az irreguláris migránsok néhány esetben a rendőrségen nyújtottak be nemzetközi védelem iránti kérelmet.

A CYPOL 2017. évre vonatkozó adatai szerint a vonalon keresztül Ciprus északi részéről a kormány ellenőrzése alatt álló területekre átkelő irreguláris migránsok száma növekedett. 2015-ben 1 290, 2016-ban 1 499, 2017-ben ugyanakkor már 1 686 irreguláris migráns lépett át a vonalon szabálytalanul. A vonal átlépését követően feltartóztatott irreguláris migránsok a legnagyobb számban Szíriából (753 fő), Pakisztánból (119 fő), Szomáliából (111 fő), Kamerunból (98 fő) és Törökországból (74 fő) érkeztek. Az 1 686 feltartóztatott irreguláris migráns 90 %-a (1 519 fő) kért menedékjogot a Ciprusi Köztársaságban. A kérelmek többségét (744) szíriai személyek nyújtották be.

Az ENSZ ciprusi békefenntartó erői (a továbbiakban: UNFICYP) továbbra is elősegítették mindkét közösség vallásgyakorlását. Az UNFICYP ugyanakkor aggodalommal állapította meg, hogy a 2016. év azonos időszakához képest Ciprus északi részén a vallási szertartások elősegítése iránti kérelmek és a jóváhagyott vallási szertartások száma is csökkent.

A ciprusi török közösség által gyűjtött adatok szerint 2017-ben emelkedett a kormány által ellenőrzött területekről Ciprus északi részére átkelő ciprusi görög személyek (az előző évi 980 724 főről 1 066 284 főre) és ciprusi görög járművek száma (az előző évi 346 609 járműről 392 300 járműre) is. A ciprusi török közösség adatai szerint az ellenkező irányba átkelő ciprusi török személyek (az előző évi 1 762 498 főről 1 796 353 főre) és ciprusi török járművek száma (az előző évi 728 049 járműről 782 656 járműre) is emelkedett. A statisztikai adatok szerint 1 546 475 (az előző évben 1 253 446) nem ciprusi uniós polgár és harmadik országbeli állampolgár lépett át a kormány ellenőrzése alatt álló területekről Ciprus északi részére.

2017-ben az átkelőhelyeken dolgozó CYPOL-állomány létszáma – a 2016. évi létszámmal egyezően – továbbra is 69 fő.

A jelentéstételi időszakban a Bizottság a rendelet végrehajtásával kapcsolatban továbbra is építő jellegű párbeszédet folytat a Ciprusi Köztársaság illetékes hatóságaival, a keleti támaszponti terület igazgatási szerveivel, valamint a Ciprusi Török Kereskedelmi Kamarával.

Új termékek is megjelentek, például bükköny, nyomtatott katalógus, textilanyagból készült készáru ponyvákhoz, valamint olajbogyó. A zöld vonalon áthaladó kereskedelem egésze szigeten belüli kereskedelem volt.

A ciprusi török közösség továbbra is olyan kereskedelmi rendszert alkalmazott, amely elvileg tükrözi a zöld vonalról szóló rendeletben foglalt korlátozásokat. A ciprusi török érdekelt felek megállapították, hogy ennek fő oka a helyi vállalkozások védelme. Nem mindig alkalmazzák azonban következetesen ezt a kereskedelmi rendszert.

A zöld vonalról szóló rendelet 4. cikke értelmében az árukat a kormány ellenőrzésén kívül eső területekről be lehet léptetni a kormány ellenőrzése alatt álló területekre, feltéve, hogy teljesülnek a 4. cikkben foglalt feltételek, és az árukat a Ciprusi Török Kereskedelmi Kamara által kiállított okmány kíséri. Az 1480/2004/EK bizottsági rendelet 8. cikkének megfelelően a Ciprusi Török Kereskedelmi Kamara (a továbbiakban: CTKK) és a Ciprusi Köztársaság hatóságai havonta jelentést tettek azon áruk típusáról, mennyiségéről és értékéről, amelyekhez kísérőokmányokat állítottak ki. Mindkét fél beszámolt azokról az árukról, amelyek a keleti támaszponti terület igazgatási szerveinek fennhatósága alá tartozó Pergamos és Strovilia átkelőhelyeken keresztül jutottak a kormány ellenőrzése alatt álló területekre.

A helyi lakosok és gazdálkodók által használt, Pergamos falujában vagy annak közelében lévő négy „nem engedélyezett átkelőhelyet” különösen nehéz ellenőrizni. A korábbi jelentésekben említettekhez hasonlóan ezek a „nem engedélyezett átkelőhelyek” továbbra is aggodalomra adnak okot, és a problémára a 2003. évi csatlakozási okmány 3. jegyzőkönyve 5. cikke (2) bekezdésének értelmében megfelelő megoldást kell találni. A keleti támaszponti terület kijelentette, hogy szükség esetén az irreguláris átkelőhelyek területére gyorsan mozgósítani lehet a személyzetet.

A keleti támaszponti terület tisztviselői továbbra is kiválónak értékelték a Ciprusi Köztársasággal folytatott együttműködésüket.

A két közösség képviselői rendszeres találkozókon vesznek részt a bűnözéssel és bűnügyekkel foglalkozó, mindkét közösséget magában foglaló és az ENSZ égisze alatt működő szakmai bizottság keretében. E bizottság kiterjesztéseképpen a két közösség továbbra is alkalmazza a „közös kommunikációs irodát”, amely fórumot biztosít a büntetőügyekben folytatott információcseréhez.

A CYPOL a korábbi évekkel megegyező kritériumok alapján, elsősorban az érintett migránsok úti okmányaiban szereplő információk és nyilatkozataik alapján most is azonosítani tudta a kormány ellenőrzése alatt álló területekre a vonalon keresztül belépő irreguláris migránsokat. E vizsgálat szerint a vonal átlépését követően a kormány által ellenőrzött területeken feltartóztatott irreguláris migránsok többsége korábban Törökországból érkezett Ciprus északi részére.

A CTKK továbbra is közérdeknek tekinti a kereskedelmi tilalom feloldását valamennyi élő állatra és állati termékre vonatkozóan, amennyiben ezek a termékek megfelelnek az uniós szabályoknak és rendeleteknek. A Bizottság továbbra is vizsgálja a tenyésztett hal kereskedelmének engedélyezésére irányuló kérést. A Ciprusi Köztársaság ismételten jelezte, hogy hajlandó megvizsgálni annak lehetőségét, hogy kibővítse a kormány által ellenőrzött területekre átszállítható termékek listáját.

2015 júliusában a Bizottság elfogadta a zöld vonalról szóló rendelet módosítására irányuló javaslatot. A javaslat célja annak meghatározása, hogy milyen ellenőrzési mechanizmust alkalmazzanak az 1151/2012/EU rendelet alapján bejegyzett termékmegnevezések hatálya alá eső áruk tekintetében, ahol a földrajzi alkalmazási kör a Ciprusi Köztársaság olyan területeire is kiterjed, ahol a Ciprusi Köztársaság kormánya nem gyakorol tényleges ellenőrzést. A módosító javaslattal kapcsolatos jogalkotási eljárás még folyamatban volt a jelentéstételi időszak végén. A javaslat alapja a Halloumi/Hellim sajtot érintő átmeneti megoldásra vonatkozó közös megegyezés, amely Ciprus újraegyesítéséig hajtandó végre, és amely Jean-Claude Juncker elnök 2015. július 16-i ciprusi látogatásán, az ő irányításával jött létre.

A Bizottság továbbra is igyekezett elősegíteni a zöld vonalon keresztül folytatott kereskedelmet.

Továbbra is elterjedt az árucsempészet, amely tükrözi a vonalon keresztül történő irreguláris átkelések ellenőrzésének nehézségét.

Az előző évekhez hasonlóan a ciprusi török kereskedők továbbra is arról számoltak be, hogy amikor termékeiket a kormány ellenőrzése alatt álló területek üzleteinek polcaira szeretnék eljuttatni, illetve ha e területeken áruikat és szolgáltatásaikat kívánják reklámozni, kereskedelmet akadályozó nehézségekkel szembesülnek. A kereskedők szerint a ciprusi görögök széles köre még mindig vonakodik ciprusi török termékeket vásárolni. Ezenfelül megemlítették, hogy mindkét közösség kereskedői sok adminisztratív problémával szembesülnek, amikor a másik közösséggel szeretnének üzleti kapcsolatba lépni. Lehetővé kell tenni, hogy mindkét oldal gazdasági szereplői szabadon, üzleti igényeik alapján alakíthassanak ki kereskedelmi kapcsolatokat.

A jelentéstételi időszakban a Ciprusi Köztársaság hatóságai az élelmiszerekkel érintkezésbe kerülő anyagok kereskedelmére továbbra is ugyanazokat a követelményeket alkalmazzák, mint a feldolgozott élelmiszerekre. A Bizottság továbbra is vizsgálja ezt a kérdést.

Ahogyan az előző évek jelentései is megállapították, a Ciprusi Köztársaság hatóságai az egészségügyi hatóságok által a Ciprus északi részén alkalmazott előállítási folyamatra vonatkozóan felvetett aggályok miatt nem engednek át feldolgozott élelmiszertermékeket. A Bizottság – a korábban leírtak szerint – továbbra is azon az állásponton van, miszerint a zöld vonalról szóló rendelet alapján semmi nem indokolja, hogy Ciprus északi részén az előállítási folyamat uniós szabályoknak való megfelelését vizsgáló helyszíni ellenőrzéseket hajtsanak végre.

Amint a korábbi jelentések is megemlítik, a ciprusi török haszongépjárművek átlépése a kormány ellenőrzése alatt álló területekre még mindig megoldatlan, és egyelőre a 7,5 tonnát meghaladó súlyú ciprusi török haszongépjárművek csak akkor léphetik át a vonalat, ha rendelkeznek a Ciprusi Köztársaság által kibocsátott, az uniós vívmányoknak teljes mértékben megfelelő okmányokkal. A Ciprusi Köztársaság hatóságai arról tájékoztatták a Bizottságot, hogy rendelkezéseket léptettek életbe annak érdekében, hogy a ciprusi törökök számára megkönnyítsék a hivatásos járművezetői engedélyek és forgalmi engedélyek megszerzését. A Bizottság meggyőződése, hogy e probléma megoldása sokat segítene a kereskedelem fellendítésén, mivel megkönnyítené az áruszállítást. Ezenkívül erősítené a kapcsolatokat a ciprusi gazdasági szereplők között, ezzel jelentősen hozzájárulva a két közösség közti bizalom erősítéséhez. Következésképpen a Bizottság kidolgozott egy, a közlekedésbiztonsági projekttel kapcsolatos koncepciót.

A vonalon áthaladó kereskedelem akadályai továbbra is fennállnak, és a Bizottság és a ciprusi török fuvarozók szerint ez is oka a korlátozott kereskedelemnek.

A Ciprusi Köztársaság hatóságainak jelentése szerint 3 899 árucikket vittek vissza a kormány által ellenőrzött területekre azt követően, hogy azok áthaladtak a kormány ellenőrzésén kívül eső területeken. Említésre került, hogy ezek a mozgások akadálymentesen mennek végbe, és legnagyobb részük a Kato Pyrgos-Karavostasi és az Astromeritis-Zhodia átkelőhelyeken keresztül történik.

3. KÖVETKEZTETÉSEK

A korábbi jelentések megállapításaihoz hasonlóan a Ciprusi Köztársaság és a keleti támaszponti terület hatóságai által a vonal engedélyezett átkelőhelyein végzett ellenőrzések és az itt tett erőfeszítések kielégítőek voltak. A vonalat szabálytalanul átlépő személyek száma nőtt, és a helyzetet gondosan figyelemmel kell kísérni. A Bizottság sürgeti a keleti támaszponti terület igazgatási szerveit, hogy biztosítsák a szükséges emberi erőforrásokat a „nem engedélyezett” átkelőhelyekkel kapcsolatos probléma megoldása érdekében. A Bizottság változatlanul úgy véli, hogy kiemelkedően fontos az átkelőhelyeken megkövetelt előírások stabilitása, kiszámíthatósága és jogbiztonsága, valamint az uniós polgárok szabad mozgása.

2017-ben a zöld vonalon keresztül folytatott kereskedelem értéke 9,5 %-kal, 4 374 968 EUR-ról 4 790 964 EUR-ra emelkedett, miközben azoknak az áruknak összértéke, amelyekhez kísérőokmányokat állítottak ki, 13,55 %-kal, 5 017 714 EUR-ról 5 697 695 EUR-ra nőtt. A műanyag termékek tették ki a kereskedelem legnagyobb részét, ezeket követték az építőanyagok, a friss hal, a hulladékok vagy törmelékek, valamint a burgonya. A teljes növekedés nagy része az építőanyagok kereskedelmének tulajdonítható.

A Ciprusi Kereskedelmi és Iparkamara és a Ciprusi Török Kereskedelmi Kamara folytatta szoros együttműködését, hogy mindkét közösség számára gazdasági előnyöket teremtsenek.

A jelentéstételi időszakban a kereskedelmet továbbra is bizonyos akadályok hátráltatták. A Ciprusi Köztársaság továbbra sem engedélyezi az átlépést a 7,5 tonnánál nehezebb ciprusi török haszongépjárműveknek, valamint a feldolgozott élelmiszereknek. 2017-ben nem történt változás ebben a kérdésben.

Összességében, miközben a zöld vonalról szóló rendelet továbbra is megfelelő alapot biztosít a Ciprusi Köztársaság kormányának ellenőrzése alatt álló területek vonatkozásában a személyek és áruk be- és kilépésének lehetővé tételéhez, a Bizottság továbbra is aggódik az általánosságban alacsony szinten lévő kereskedelem miatt. A Bizottság úgy véli, hogy a jelentésben említett kereskedelmi akadályok kiküszöbölése jelentősen növelheti a zöld vonalon átívelő kereskedelmet. A Bizottság reméli, hogy a két kamarának az üzleti közösségek közötti kapcsolatok megerősítését célzó munkája szorosabb gazdasági kapcsolatokhoz vezet.

Mindezekkel együtt a Bizottság továbbra is támaszkodik a Ciprusi Köztársasággal és a keleti támaszponti területtel folytatott hatékony együttműködésre a 866/2004/EK tanácsi rendelet hatékony végrehajtása érdekében. A Bizottság továbbra is figyelemmel kíséri a rendelet végrehajtását.